Aprobat de Senatul UCP, prin decizia nr. \_\_\_/\_\_\_\_\_\_.

**Metodologie specifică de admitere la studiile universitare de licență pentru anul universitar 2024-2025**

**Program de licență: ARTE PLASTICE (GRAFICĂ)**

Prezenta metodologie completează Regulamentul de admitere la studiile universitare de licență al Universității Creștine Partium pentru anul universitar 2024-2025 cu elemente specifice programului de licență **ARTE PLASTICE (GRAFICĂ).**

1. **Descrierea programului**

Domeniul de studii de licență: Arte vizuale

Programul de studii de licență: Arte plastice (Grafică)

Calificarea absolventului /titlul acordat: Arte plastice (Grafică)/ Licențiat în arte plastice

Număr de credite (ECTS): 180

Forma de învățământ: IF

Limba de predare: maghiară

1. **Descrierea examenului de admitere**
	1. Admiterea candidaților se realizează prin trei probe: proba 1 - desen după natură, proba 2 - exerciții creative și interviu, proba 3 – media la bacalaureat.
	2. Desen după natură: realizarea unei imagini statice, portret, act etc. prin utilizarea instrumentelor tradiționale de desen: creion, cărbune, cerneală, pastel. Candidații în urma tragerii la sorți își vor ocupa locurile numerotate (suporturile de desen) din sală. Fiecare va primi câte o hârtie de desen (mărimea 50x70 cm), în colțul foii fiecare candidat își va trece numele lizibil, iar pe urmă aceste foi vor fi sigilate. Unul dintre membrii comisiei de examinare va ștampila și va semna lucrările (în cazul încercărilor nereușite acest procedeu va fi reluat). După sigilarea foilor va fi citit dintr-un plic desfăcut la fața locului sarcina de lucru pentru proba nr. 1. În cazul unor neclarități, candidații au dreptul să pună întrebări referitoare la problema plastică, care urmează să fie rezolvat. În fiecare oră vom ține câte o pauză de câte 10 minute. Lucrările finalizate vor fi predate supraveghetorului din sală. Candidații care părăsesc perimetrul instituției de învățământ îşi pierd dreptul de a se întoarce în sala de examen. Rolul acestei probe este verificarea capacității de observare, a simțului proporțiilor, a deprinderilor în redarea proporțiilor și a capacității de autoexprimare. Durata probei: 6 ore.
	3. Exerciții creative și interviu. Exercițiile creative vizează evaluarea fanteziei, a deprinderilor compoziționale, a aptitudinilor grafice. Proba se desfășoară în condiții asemănătoare probei precedente, diferența constând în motivarea în scris a intențiilor creatoare. (1) Materiale permise pentru această probă: diferite instrumente de desen, creion colorat, acvarele etc. diferite tipuri de litere decupate din reviste, suprafețe colorate, pastă de lipit. Durata probei: 4 ore. Interviul constă din discuții cu candidații pe marginea mapei individuale. Aceasta va conține aproximativ 25 de lucrări proprii în diferite forme de exprimare – de exemplu: desen, foto, compoziție grafică aplicată (graphic design, ilustrații de cărți, poster), grafică publicitară, videoclip, animație computerizată sau compoziție intermedia. Scopul probei este testarea preferințelor intelectuale, a inteligenței și a capacităților necesare specializării.
	4. Probele 1 și 2 presupun prezența fizică sau online a candidaților.
2. **Stabilirea mediei de admitere**

Media generală de admitere se calculează cu două zecimale, fără rotunjire, după următoarea formulă:

MA = 0,5 x M1 + 0,4 x M2 + 0.1 x M3

unde:

MA = media generală de admitere

M1 = media obținută la proba 1

M2 = media obținută la proba 2

M3 = media generală de bacalaureat

1. **Criterii de departajare pentru ultimul loc (cu sau fără plată) a candidaților care au aceeași medie de admitere.**

Dacă pe ultimul loc, cu sau fără taxă, doi sau mai mulți candidați au aceeași medie generală de admitere (MA), se vor utiliza următoarele criterii de departajare, în ordine:

1. Nota M1
2. Nota M2
3. Nota M3.
4. **Condiţiile de admitere la locuri fără taxă a candidaţilor care au obţinut premii la concursuri şcolare naţionale sau internaţionale**
	1. Dintre concursurile școlare naționale sau internaționale se va lua în considerare: concursurile naționale organizate sub egida Ministerului Educației (ex. olimpiadele școlare de profil) în ultimii 5 ani

concursurile organizate de Departamentul de Arte al UCP (ex. Kreativitás verseny, Képben vagyunk) în ultimii 5 ani

* 1. Candidații care posedă diplomă de bacalaureat, și la concursurile menționate la punctul (1) au obținut locurile I-III pot solicita admiterea pe locuri fără taxă, indiferent de media generală de admitere.
1. **Condiții de admitere**

La examenul de admitere în programul de studiu Arte Plastice (Grafică), candidații trebuie să posede:

* 1. Diplomă de bacalaureat (sau echivalentă) indiferent de anul obţinerii acesteia, inclusiv studenții care doresc să urmeze simultan o a doua specializare;
	2. Diplomă de bacalaureat şi de licenţă sau echivalentă, dacă doresc să urmeze o a doua specializare;
	3. Alte condiții: -

07.12.2023, Oradea